ଜୟପୁର, ମାର୍ଚ୍ଚ ୨୯(ଲୋକାଲ ୱାୟାର): ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଓଡ଼ିଶାରେ ନିର୍ବାଚନ ପ୍ରଚାରର ବିଗୁଲ ବଜାଇ ଶୁକ୍ରବାର ଜୟପୁରରେ ଆୟୋଜିତ ବିଜୟ ସଂକଳ୍ପ ସମାବେଶରେ ଉଭୟ ରାଜ୍ୟ ସରକାର ଓ କଂଗ୍ରେସକୁ ସମାଲୋଚନା କରିବା ସହ ଚୌକିଦାରୀ ଓ ଡବଲ ଇଞ୍ଜିନ ସରକାର କଥା କହି ଭୋଟରଙ୍କୁ ପ୍ରଭାବିତ କରିବାକୁ ପ୍ରଚେଷ୍ଟା କରିଥିଲେ ମଧ୍ୟ ସିଧାସଳଖ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ନାମ ଧରି ନଥିଲେ ।
ଶୁକ୍ରବାର ପୂର୍ବାହ୍ନ ୧୧ଟା ବେଳେ ଜୟପୁରରେ ପହଞ୍ଚିବା ପରେ ମୋଦିଙ୍କୁ ବିଜେପି ନେତାମାନେ ଉଚ୍ଛ୍ୱସିତ ସମ୍ବର୍ଦ୍ଧନା ଜଣାଇଥିଲେ ।
ସଭାମଞ୍ଚରେ ମୋଦି ସହିଦ୍ ଲକ୍ଷ୍ମଣ ନାୟକଙ୍କ ଫଟୋଚିତ୍ରରେ ପୁଷ୍ପମାଲ୍ୟ ଅର୍ପଣ କରି ଶ୍ରଦ୍ଧାଞ୍ଜଳି ଜଣାଇବା ପରେ ତାଙ୍କୁ ସ୍ମରଣ କରିବା ସହ ଜୟ ଜଗନ୍ନାଥ କହି 'ଆପଣ ମାନେ କେମିତି ଅଛନ୍ତି?' ପ୍ରଶ୍ନରେ ନିଜ ଭାଷଣ ଆରମ୍ଭ କରିଥିଲେ ।
ମଞ୍ଚରେ ପଦ୍ମଶ୍ରୀ କମଳା ପୂଜାରୀ ତାଙ୍କୁ ସ୍ୱୟଂ ଉପସ୍ଥିତ ରହି ଆଶୀର୍ବାଦ କରିଥିବାରୁ ସେ ତାଙ୍କୁ କୃତଜ୍ଞତା ଜଣାଇଥିଲେ ।
ମା' କମଳାଙ୍କ ଆଶୀର୍ବାଦରେ ପଦ୍ମ ଫୁଲ ଏବେ ଆହୁରି ଚମକିବ ବୋଲି ସେ କହିଥିଲେ । ପ୍ରଧାନମନ୍ତ୍ରୀ ଭାଷଣ ଆରମ୍ଭରେ ଚୌକିଦାର ପ୍ରସଙ୍ଗ ଉଠାଇ ନିଜର ଚୌକିଦାରୀ କଥା କହିଥିଲେ ।
ତାଙ୍କ ସହ ସ୍ୱରକୁ ସ୍ୱର ମିଳାଇ 'ମେଁ ଭି ଚୌକିଦାର' ସ୍ଲୋଗାନ ଦେବାକୁ ସେ ଉପସ୍ଥିତ ସମାବେଶକୁ ଆହ୍ୱାନ ଦେଇଥିଲେ । ପ୍ରବଳ କରତାଳି ମଧ୍ୟରେ ଜନତା ଏହାର ଜବାବ ଦେଇଥିଲେ ।
ମୋଦି କହିଥିଲେ, '୨୦୧୪ରେ ମୁଁ ଓଡ଼ିଶା ଆସିଥିଲି । କଥା ଦେଇଥିଲି ନିଷ୍ଠାର ସହ ଆପଣମାନଙ୍କ ସେବା କରିବି ।
ପ୍ରଧାନ ସେବକ ଭାବେ ମୁଁ ବିଗତ ୫ ବର୍ଷରେ ପାରୁ ପର୍ଯ୍ୟନ୍ତ ଚେଷ୍ଟା କରିଛି ଯେପରି ସେବା ପ୍ରୟାସରେ ମୋର କୌଣସି ଠାରେ କିଛି ତ୍ରୁଟି ରହିବ ନାହିଁ ।
ବିରୋଧୀମାନଙ୍କ ଆକ୍ରମଣର ବାଣ ମଧ୍ୟରେ ଆପଣମାନେ ମୋତେ ବାଟ ଦେଖାଇଛନ୍ତି ଏବଂ ସୁରକ୍ଷା ଦେଇଛନ୍ତି । ଏଥିପାଇଁ ମୁଁ ଆପଣମାନଙ୍କ ନିକଟରେ କୃତଜ୍ଞ' ।
ସେ କହିଥିଲେ, 'ଏକ ପ୍ରକାର ମୁଁ ଆଜି ପୁରା ଦେଶ ଭ୍ରମଣ କରିବାକୁ ବାହାରିଛି । ଦେଶବାସୀ ଓ ଆପଣ ଓଡ଼ିଶାବାସୀ ମୋତେ ଆଶୀର୍ବାଦ ଦେଇ ନଥିଲେ ମୁଁ ଚୌକିଦାରୀ କରିପାରି ନଥାନ୍ତି ।
ଆପଣମାନଙ୍କ ଆଶୀର୍ବାଦ ଓ ସମର୍ଥନ ଯୋଗୁ ମୁଁ ଆଜି ସଫଳତାର ସହ କାମ କରିପାରିଛି' ।
ଓଡ଼ିଶାରେ ବିଭିନ୍ନ କେନ୍ଦ୍ରୀୟ ଯୋଜନାର ସଫଳତା ବଖାଣିବାକୁ ଯାଇ ମୋଦି କହିଥିଲେ, 'ରାଜ୍ୟରେ ୮ ଲକ୍ଷ ଗରିବ ପରିବାରଙ୍କୁ ପକ୍କା ଘର ଦିଆଯାଇଛି ।
ଉଜ୍ଜଳା ଯୋଜନାରେ ୪୦ ଲକ୍ଷ ଘରେ ଧୂଆଁରୁ ମୁକ୍ତି ମିଳିଥିବା ବେଳେ ୩ ହଜାର ଗ୍ରାମରେ ଅନ୍ଧାର ଦୂର ହୋଇପାରିଛି ।
୨୪ ଲକ୍ଷ ଘରେ ମାଗଣାରେ ବିଜୁଳି ସଂଯୋଗ ଦିଆଯାଇ ବହୁ ଜୀବନକୁ ଆଲୋକିତ କରାଯାଇପାରିଛି ।
ଏହି ସଫଳତା ପଛରେ ଆପଣମାନଙ୍କର, ଓଡ଼ିଶାର ମତଦାତାଙ୍କର ପ୍ରେରଣା, ସମର୍ଥନ ଓ ଆଶୀର୍ବାଦ ରହିଛି । ଏଣୁ ଆପଣମାନଙ୍କୁ ଧନ୍ୟବାଦ ଦେଉଛି' ।
ସେ କହିଥିଲେ, 'ବିଜେପି ସରକାର ବିକାଶର ପଞ୍ଚଧାରାରେ ବିଶ୍ୱାସ ରଖି କାମ କରିଛି । ଛୋଟ ପିଲାଙ୍କ ପାଠପଢ଼ା, ଯୁବକଙ୍କୁ ରୋଜଗାର, ବୟସ୍କଙ୍କୁ ଔଷଧ, ଚାଷୀଙ୍କୁ ଜଳସେଚନ ଇତ୍ୟାଦି ଉପରେ କେନ୍ଦ୍ର ସରକାର ଗୁରୁତ୍ୱ ଦେଇଛନ୍ତି ।
ସେ କହିଥିଲେ, 'ଓଡ଼ିଶାର ବିକାଶ ପାଇଁ ସଡ଼କ, ରେଳ ଏବଂ ଗ୍ୟାସ ଉଦ୍ୟୋଗର କାମ ଆଗେଇ ଚାଲିଛି । ରେଳବାଇ କ୍ଷେତ୍ରରେ ଅଦ୍ଭୁତପୂର୍ବ କାମ ହୋଇଛି । ରାୟଗଡ଼ାରେ ନୂଆ ରେଳ ଡିଭିଜନ ହୋଇଛି ।
ନବରଙ୍ଗପୁର ଓ ମାଲକାନଗିରି ଜିଲ୍ଲାକୁ ରେଳ ଲାଇନର ବିସ୍ତାର ହେଉଛି । ଗାଁ ଗାଁରେ ସଡ଼କର ଜାଲ ବିଛାଇବା ପାଇଁ ପାଣ୍ଠିର ଅଭାବ ନାହିଁ । ଏଥିପ୍ରତି ଧ୍ୟାନ ଦିଆଯାଇଛି ।
ଯୁବକ, ମହିଳାଙ୍କ ରୋଜଗାରକୁ ଲକ୍ଷ୍ୟ ଦିଆଯାଇଛି । ସ୍ୱୟଂ ସହାୟକ ଗୋଷ୍ଠୀଙ୍କୁ ସଶକ୍ତ କରାଯାଇଛି । ମୁଦ୍ରା ଯୋଜନାରେ ବିନା ଗ୍ୟାରେଣ୍ଟିରେ ସେମାନଙ୍କୁ ବ୍ୟାଙ୍କ ଋଣ ଉପଲବ୍ଧ କରାଯାଉଛି' ।
ନିକଟରେ ଉପଗହ ବିଧ୍ୱଂସୀ କ୍ଷେପଣାସ୍ତ୍ରର ପରୀକ୍ଷା ଓଡ଼ିଶା ମାଟିରୁ ସଫଳତାର ସହ ହୋଇଥିବା କଥା ଉଲ୍ଳେଖ କରି ସେ ବୈଜ୍ଞାନିକମାନଙ୍କୁ ଅଭିନନ୍ଦନ ଜଣାଇବା ସହ ଉପସ୍ଥିତ ଜନତା ତାଳି ବଜାଇ ସେମାନଙ୍କୁ ଗୌରାବାନ୍ୱିତ କରିବାକୁ ଆହ୍ୱାନ ଦେଇଥିଲେ ।
ସେ କହିଥିଲେ, ' ଓଡ଼ିଶା ଏହି ଐତିହାସିକ ସଫଳତାର ମୂକସାକ୍ଷୀ ହୋଇପାରିଛି । ସମଗ୍ର ବିଶ୍ୱ ଭାରତର ସାମର୍ଥ୍ୟର ପରିଚୟ ଓଡ଼ିଶା ମାଟିରୁ ପାଇଛି । କିନ୍ତୁ ବିରୋଧୀମାନେ ବୈଜ୍ଞାନକଙ୍କ ସଫଳତାକୁ ସ୍ୱୀକାର କରୁନାହାନ୍ତି ।
ଭାରତ ଏବେ ଅନ୍ତରୀକ୍ଷରେ ବି ଚୌକିଦାରୀ କରିବାରେ ସକ୍ଷମ । ଅନ୍ତଃକରଣ ନିର୍ମଳ ଥିଲେ ଅନ୍ତରୀକ୍ଷେରେ ସଫଳତା ମିଳିଥାଏ ।
ଦେଶ ପାଖରେ ଆତ୍ମବିଶ୍ୱାସର ତାକତ୍ ରହିଛି । ପୁରା ଦେଶ ଆଜି ଗର୍ବ କରୁଥିବା ବେଳେ ଯେଉଁମାନେ ଏହା ଉପରେ ସନ୍ଦେହ କରୁଛନ୍ତି ସେମାନଙ୍କ କାମ ବି ଦେଶବାସୀ ଦେଖୁଛନ୍ତି' ।
ଷାଠିଏ ଦଶନ୍ଧି ଧରି ଯେଉଁମାନେ ଗରିବୀ ଓ ବିଶ୍ୱାସଘାତକତାକୁ ସାଥୀ କରିଛନ୍ତି ଏବଂ ସେନା ଓ ବୈଜ୍ଞାନିକଙ୍କୁ ଅପମାନ ଦେଉଛନ୍ତି ସେମାନଙ୍କୁ ତାଳିମାଡ଼ରେ ଜବାବ ଦେବାକୁ ମୋଦି ଆହ୍ୱାନ ଦେଇଥିଲେ ।
ଆତଙ୍କୀ ଉପରେ ବାୟୁସେନାର ହମଲା ଘଟଣାକୁ ଉଲ୍ଲେଖ କରି ସେ କହିଥିଲେ, 'ଭାରତ ଯେତେବେଳେ ଆତଙ୍କୀଙ୍କ ଉପରେ କାର୍ଯ୍ୟାନୁଷ୍ଠାନ କରୁଛି, ସେମାନଙ୍କ ଘରେ ପଶି ମାରୁଛି, ସେତେବେଳେ ବିରୋଧୀ ଏହାର ପ୍ରମାଣ ମାଗୁଛନ୍ତି ।
ଏକ ମାସ ହେଲା ପାକିସ୍ତାନ ମୃତଦେହ ଗଣୁଥିବା ବେଳେ ଆମ ବିରୋଧୀ ପ୍ରମାଣ ମାଗୁଛନ୍ତି । ମୋ ଉପରେ ଯଦି ଆପଣମାନଙ୍କ ଭରସା ଅଛି ତେବେ ଚୌକିଦାର ସ୍ଲୋଗାନର ଜବାବ ଦିଅନ୍ତୁ । ଦେଶରେ କି ରାଜ୍ୟରେ ନାରାବାଜୀ ସରକାର ଦରକାର ନାହିଁ ।
ଓଡ଼ିଶା ଏବଂ ଭାରତକୁ ମଜବୁତ କରିବାକୁ ମଜବୁତ ସରକାର ଦରକାର, ମଜବୁର ସରକାର ନୁହେଁ । ନିର୍ଣ୍ଣୟ କରିପାରୁଥିବା ସରକାର ଦରକାର । ମୁଣ୍ଡ ନୁଆଁଇ ରହୁଥିବା ସରକାର ଦରକାର ନୁହେଁ । ତେଣୁ ଆପଣମାନେ ବୁଥକୁ ସ୍ପଷ୍ଟ ଭାବେ ବନ ମଳାଇ ଯାଇ ବିଜେପିକୁ ପସନ୍ଦ କରନ୍ତୁ' ।
ଓଡ଼ିଶା ସରକାରଙ୍କ ଉପରେ ହମଲା କରି ମୋଦି କହିଥିଲେ, ନକ୍ସଲ ହିଂସା ଉପରେ କାବୁ କରିବାରେ ସରକାର ବିଫଳ ହୋଇଛନ୍ତି । ତେଣୁ କେନ୍ଦ୍ର ଓ ରାଜ୍ୟରେ ଡବଲ ଇଞ୍ଜିନ ସରକାର ଗଠନ ପାଇଁ ସହଯୋଗର ହାତ ବଢ଼ାଇବାକୁ ସେ ଆହ୍ୱାନ ଦେଇଥିଲେ ।
ଆସନ୍ତା ପାଞ୍ଚ ବର୍ଷ ପାଇଁ ନୂଆ ଭାରତ, ନୂଆ ଓଡ଼ିଶା ଦରକାର । ରାଜ୍ୟର ଆଦିବାସୀ, କୃଷକ, ଯୁବକ ଆଗକୁ ବଢ଼ିଲେ ଦେଶର ବିକାଶ ହେବ ।
ସବକା ସାଥ୍ ସବକା ବିକାଶ ହେଲେ ଓଡ଼ିଶା, ପୂର୍ବ ଭାରତ, ଭାରତ ମଜବୁତ୍ ହେବ । ରାଜ୍ୟ ଓ କେନ୍ଦ୍ରରେ ବିଜେପି ସରକାର ହେଲେ ସ୍ୱପ୍ନ ପୂରଣ ହୋଇପାରିବ ବୋଲି ସେ କହିଥିଲେ ।
ରାଜ୍ୟର ଚିଟଫଣ୍ଡ ଘୋଟାଲା କଥା ଉଠାଇ ସେ କହିଥିଲେ, ଗରିବଙ୍କ ପଇସାରେ ଏଠାକାର ନେତା ନିଜ ଟ୍ରେଜେରୀ ଭର୍ତ୍ତି କରିଛନ୍ତି । ସେମାନେ ରାଜ୍ୟରେ ମଜବୁତ ସରକାର ଦେଇପାରିବେନି । ଆଦିବାସୀଙ୍କ ସମ୍ପତ୍ତି ଖଣି ମାଫିଆଙ୍କୁ ଦେଉଥିବା ସରକାର ଏଠାରେ ଅଛନ୍ତି । ଝିଅଙ୍କ ଉପରେ ଅତ୍ୟାଚାର କରୁଥିବା ଲୋକଙ୍କୁ ଦଣ୍ଡ ଦେବାରେ ବିଫଳ ସରକାରକୁ ଏଠାରୁ ହଟାଇ ପଦ୍ମ ଚିହ୍ନରେ ଭୋଟ ଦେବାକୁ ସେ ଆହ୍ୱାନ ଦେଇଥିଲେ ।
ସେ କହିଥିଲେ, 'ଗୁଜରାଟରେ ମୁଁ ଥିବା ବେଳେ ଠାକୁରଙ୍କୁ ପ୍ରାର୍ଥନା କରେ ଓଡ଼ିଶାରେ ଯାହା ଅଛି ମୋତେ ତାହା ଦିଅନ୍ତୁ ।
ପ୍ରାଚୀନ ମନ୍ଦିର, ଝରଣା, ଜଙ୍ଗଲ, ସମୁଦ୍ର ତଟ, ବିଶ୍ୱ ପ୍ରସିଦ୍ଧ ହ୍ରଦ ସହ ପର୍ଯ୍ୟଟନର ଅପାର ସମ୍ଭାବର ଓଡ଼ିଶାରେ ରହିଛି । ତଥାପି ଓଡ଼ିଶାର ଲୋକେ ଗରିବ ।
କଂଗ୍ରେସ ଓ ବିଜେଡି ବିଗତ ସାତ ଦଶନ୍ଧିରେ ଓଡ଼ିଶାକୁ ଗରିବୀ ଓ ଭୋକ ଛଡ଼ା କିଛି ଦେଇ ନାହାନ୍ତି । ଗରିବ ଓ ଆଦିବାସୀଙ୍କ ନାମରେ ଯୋଜନା ହେଉଥିଲେ ମଧ୍ୟ ଦଲାଲମାନେ ଏହାର ଫାଇଦା ନେଉଛନ୍ତି । ଲାଭାର୍ଥୀ ଏଥିରୁ ବଂଚିତ ହୋଇ ନିଜ ମୁଣ୍ଡ ପିଟୁଛନ୍ତି' ।
ଆୟୁଷ୍ମାନ ଭାରତ ଯୋଜନାକୁ ଓଡ଼ିଶା ସରକାର ଲାଗୁ କରି ନଥିବାରୁ ସେ ସମାଲୋଚନା କରି କହିଥିଲେ, 'ଦେଶସାରା ରୋଗୀ ଏଥିରୁ ଲାଭ ପାଉଥିବା ବେଳେ ଓଡ଼ିଶାର ରୋଗୀ ବଂଚିତ ହେଉଛନ୍ତି । ଏଥିରେ ମୋଦି ଅନ୍ୟାୟ କରିନାହିଁ ।
ଏଠାକାର ସରକାର ହିଁ ଦାୟୀ । ସେମାନେ ଯୋଜନାକୁ ମାନିବାକୁ ନାରାଜ, ଲାଗୁ କରୁନାହାନ୍ତି । ଲୋକଙ୍କ ସ୍ୱାର୍ଥ ସହ ଖେଳୁଛନ୍ତି । ବିଏମ୍ କିଷାନ ନିଧି ଯୋଜନାରେ ଦେଶର ୧୨ କୋଟି ଚାଷୀ ସିଧାସଳଖ ବର୍ଷକୁ ୭୫ ହଜର କୋଟି ଟଙ୍କାର ସହାୟତା ପାଉଥିବା ବେଳେ ଓଡ଼ିଶାର ଚାଷୀ ବଂଚିତ ହେଉଛନ୍ତି ।
ରାଜ୍ୟର ଯୋଜନାରେ ଜାଲ ନାମ ଯୋଡ଼ା ଯାଉଥିବା ବେଳେ ରାଜ୍ୟ କେନ୍ଦ୍ରକୁ ଲାଭାର୍ଥୀଙ୍କ ନାମ ଦେବାରେ କୁଣ୍ଠିତ' ।
ଖଣି ଅଞ୍ଚଳର ବିକାଶ ପାଇଁ କେନ୍ଦ୍ର ସରକାର ଜିଲ୍ଲା ଖଣିଜ ପାଣ୍ଠିରୁ ଅର୍ଥ ଖର୍ଚ୍ଚର ସୁବିଧା କରିଥିବା ବେଳେ ରାଜ୍ୟ ସରକାର ଏଥିରେ ବିଫଳ ହେଉଥିବା ମୋଦି ଦର୍ଶାଇଥିଲେ ।
ସେ କହିଥିଲେ ରାଜ୍ୟ ସରକାର ଏ ପର୍ଯ୍ୟନ୍ତ ଏହି ପାଣ୍ଠିରୁ ମାତ୍ର ୧ ହଜାର କୋଟି ଟଙ୍କା ଖର୍ଚ୍ଚ କରିଥିବା ବେଳେ ସାଢ଼େ ୬ ହଜାର କୋଟି ଟଙ୍କା ପଡ଼ି ରହିଛି ।
ଦେଶ ଓ ରାଜ୍ୟରେ ଡବଲ ଇଞ୍ଜିନ ସରକାର ଗଠନ ହେଲେ ହିଁ ବିକାଶ ହୋଇପାରିବ ବୋଲି କହି ସେ ଜନତାଙ୍କୁ ପଦ୍ମ ଚିହ୍ନରେ ଭୋଟ ଦେଇ ଅବିଭକ୍ତ କୋରାପୁଟ ଜିଲ୍ଲାର ବିଜେପି ପ୍ରାର୍ଥୀଙ୍କୁ ଚିତାଇବାକୁ ଆହ୍ୱାନ ଦେବା ସହ ଜଗୟ ଜଗନ୍ନାଥ ଓ ଭାରତ ମାତା କୀ ଜୟରେ ମୋଦି ନିଜ ଭାଷଣ ଶେଷ କରିଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
